ineffabile gaudium, de inuentione eius patrie repor-
tauit. Qua pontifex noster Gregorius relatio-
ne comperta, qui tunc temporis lingonicae aecclesiae
gubernacula retinebat, electis duobus fratribus, duo
paria epistolarum scripsit. Unam ad patrem eiusdem mo-
nasterii nomine Honoratum, alteram quoque eius proprio
nomini editam transmisit, deprecans ut rediret.
Quod si differret, sciret se ante tribunal Christi, et
pro desolatione loci predicti, et pro fratrum dispersione
secum causas esse dicturum. Quarum exemplaria
litterarum, dignum fuerat huic libello inseri, si po-
tuissent aliquatenus repperiri. Igitur inuitum
eum ac flentem, quod non meruerit uitam suam in illa
quam arripuerat subiectione finire, ad solum pa-
trium reduxere. Regressusque, patriam ac ciues
omnes, aduentus sui gratia reddidit letiores.
Ingressus itaque monasterium, comperit districtio-
nem regule quam docuerat, minime seruari.
Tum uero quasi rudis, et adhuc nouelli monas-

